《厓门二十首 其四》
明代·郭棐

帝子潇湘去不还，仙舟何处水潺潺。清江碧石伤心丽，碑蚀苔潺满目斑。

飞鸟不知陵谷变，桐花落尽管弦閒。

须知驾鹤乘云外，涧草岩芝岂复攀。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。